
<RepeatBlock-Amend><Amend>Muudatusettepanek		<NumAm>1</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 4, 7 ja 8</Compromise>
<DocAmend>Resolutsiooni ettepanek</DocAmend>
<Article>Põhjendus H</Article>
	

	Resolutsiooni ettepanek
	Muudatusettepanek

	H.	arvestades, et Euroopa Parlament on ELi ainus institutsioon, mille ELi kodanikud valivad otse; arvestades, et parlament on juba kaua olnud rahvusvahelisel tasandil petitsioonimenetluse arendamisel esirinnas ning parlamendi petitsioonimenetlus on Euroopas kõige avatum ja läbipaistvam, võimaldades petitsiooni esitajatel parlamendi tegevuses täiel määral kaasa lüüa;
	H.	arvestades, et Euroopa Parlament on ELi ainus institutsioon, mille ELi kodanikud valivad otse; arvestades, et õigus esitada Euroopa Parlamendile petitsioon on üks ELi kodanike ja elanike põhiõigusi, mis võimaldab neil pöörduda otse oma valitud esindajate poole; arvestades, et parlament on juba kaua olnud rahvusvahelisel tasandil petitsioonimenetluse arendamisel esirinnas ning parlamendi petitsioonimenetlus on Euroopas kõige avatum, demokraatlikum ja läbipaistvam, võimaldades petitsiooni esitajatel parlamendi tegevuses aktiivselt ja tulemuslikult kaasa lüüa, arvestades, et petitsiooniõiguse kasutamisel ootavad kodanikud, et ELi institutsioon pakuks komisjoni ja liikmesriikide ametiasutustega koostööd tehes nende probleemide lahendamisel lisaväärtust;


Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 9 ja 51</Compromise>
<DocAmend>Resolutsiooni ettepanek</DocAmend>
<Article>Põhjendus J</Article>
	

	Resolutsiooni ettepanek
	Muudatusettepanek

	J.	arvestades, et petitsioonikomisjoni tegevus põhineb petitsioonide esitajate panusel, mis võimaldab parlamendil paremini reageerida kaebustele ja muredele, mis on seotud ELi põhiõiguste austamise ja ELi õigusaktide järgimisega liikmesriikides; arvestades, et petitsioonid on seetõttu kasulik teabeallikas ELi õiguse väära kohaldamise või rikkumise juhtumite kohta ning võimaldavad hinnata ja kohaldada ELi õigust ning selle mõju ELi kodanike ja elanike õigustele;
	J.	arvestades, et petitsioonikomisjoni tegevus põhineb petitsioonide esitajate panusel, mis võimaldab parlamendil paremini reageerida kaebustele ja muredele, mis on seotud ELi põhiõiguste austamise ja ELi õigusaktide järgimisega liikmesriikides; arvestades, et petitsioonide kaudu saavad liidu kodanikud esitada kaebusi ELi õiguse rakendamata jätmise kohta ja aidata avastada liidu õiguse rikkumisi; arvestades, et petitsioonid on seetõttu kasulik teabeallikas ELi õiguse väära kohaldamise või rikkumise juhtumite kohta ning võimaldavad hinnata ja kohaldada ELi õigust ning selle mõju ELi kodanike ja elanike õigustele; arvestades, et 2023. aastal olid põhiõigused kõigi petitsiooni esitajate kolme kõige olulisema probleemi hulgas; arvestades, et Euroopa Komisjoniga peetava struktureeritud dialoogi raames kutsus petitsioonikomisjon komisjoni üles võitlema diskrimineerimise vastu Euroopa Liidus, sealhulgas algatuste kaudu, mille eesmärk on tagada võrdsed õigused ja tugevdada meetmeid mis tahes diskrimineerimise vastu, sealhulgas diskrimineerimine soo, rassilise või etnilise päritolu, puude, vanuse, usutunnistuse või veendumuste ja seksuaalse sättumuse alusel;


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 13 ja 14</Compromise>
<DocAmend>Resolutsiooni ettepanek</DocAmend>
<Article>Põhjendus K</Article>
	

	Resolutsiooni ettepanek
	Muudatusettepanek

	K.	arvestades, et kõiki petitsioone käsitletakse ja kontrollitakse tähelepanelikult, tõhusalt ja läbipaistvalt; arvestades, et igal petitsiooni esitajal on õigus saada mõistliku aja jooksul ning oma emakeeles või petitsiooni esitamiseks kasutatud keeles oma petitsioonile vastus, milles teatatakse, mida petitsioonikomisjon selle lubatavuse kohta otsustas ja milliseid järelmeetmeid kavatseb petitsioonikomisjon võtta;
	K.	arvestades, et iga petitsioon tuleb tähelepanelikult, tõhusalt, erapooletult, õiglaselt ja läbipaistvalt läbi vaadata kooskõlas Euroopa Liidu põhiõiguste harta artiklis 41 sätestatud nõuetega, mis käsitlevad õigust heale haldusele; arvestades, et igal petitsiooni esitajal on õigus saada mõistliku aja jooksul ning oma emakeeles või petitsiooni esitamiseks kasutatud keeles oma petitsioonile vastus, milles teatatakse, mida petitsioonikomisjon selle lubatavuse kohta otsustas ja milliseid järelmeetmeid kavatseb petitsioonikomisjon võtta; arvestades, et Euroopa Komisjoni ja liikmesriikide õigeaegne ja mõjus reageerimine petitsioonides tõstatatud küsimustele, vajaduse korral koos õiguskaitselahendustega, aitab suurendada kodanike usaldust liidu ja selle poliitika vastu;


Or. <Original>{EN}en</Original>
</Amend>
<Amend>Muudatusettepanek		<NumAm>4</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 27, 28, 29 ja 31</Compromise>
<DocAmend>Resolutsiooni ettepanek</DocAmend>
<Article>Punkt 2</Article>
	

	Resolutsiooni ettepanek
	Muudatusettepanek

	2.	kordab, kui tähtis on pidev avalik arutelu liidu tegevusvaldkondade üle, et kodanikel oleks liidu tegevusvaldkondade ja otsustusprotsessi eri tasandite kohta täpne teave; nõuab sellega seoses veel kord, et korraldataks laiemaid teadlikkuse suurendamise kampaaniaid, kaasates aktiivselt kommunikatsioonivahendeid, et aidata suurendada kodanike teadlikkust petitsiooniõigusest ja liidu vastutuse ulatusest ning petitsioonikomisjoni pädevustest, vähendamaks seeläbi lubatavaks tunnistamata jäetud petitsioonide arvu;
	2.	kordab, kui tähtis on pidev avalik arutelu liidu tegevusvaldkondade üle, et kodanikel oleks liidu tegevusvaldkondade ja otsustusprotsessi eri tasandite kohta täpne teave; nõuab kogu ELi hõlmavat tõhusamat struktureeritud teabe- ja kommunikatsioonikampaaniat koostöös riiklike ja piirkondlike ombudsmanidega kõigis ELi ametlikes keeltes, valitsusväliste organisatsioonide ja haridusasutustega, et suurendada kõigi liikmesriikide kodanike teadlikkust petitsiooniõigustest, pöörates tähelepanu ka maapiirkondades asuvatele ja ebasoodsas olukorras kogukondadele ning tõrjutud rühmadele, samuti kaugetele saartele ja piirkondadele; teeb ettepaneku laiendada teavitustegevust sotsiaalmeedia ja kohaliku kogukonna ürituste kaudu; rõhutab, et on vaja korraldada laiemaid teadlikkuse suurendamise kampaaniaid, kaasates aktiivselt kommunikatsioonivahendeid, et aidata suurendada kodanike teadlikkust petitsiooniõigusest ja liidu vastutuse ulatusest ning petitsioonikomisjoni pädevustest, vähendamaks seeläbi lubatavaks tunnistamata jäetud petitsioonide arvu ja suurendades kodanike osalemist otsustusprotsessis; soovitab parandada petitsiooniportaali digitaalset ligipääsetavust, sealhulgas tehes kohandusi puuetega inimeste jaoks ja tõhusamaid tõlkeid kõigisse ELi ametlikesse keeltesse; soovitab uurida olemasolevate IT-vahendite potentsiaali, et suurendada kodanike toetust portaalis, sealhulgas pakkudes ümbersuunamisvõimalusi asjakohastele kaebuste esitamise mehhanismidele;


Or. <Original>{EN}en</Original>
</Amend>
<Amend>Muudatusettepanek		<NumAm>5</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 36, 37, 39 40 ja 80</Compromise>
<DocAmend>Resolutsiooni ettepanek</DocAmend>
<Article>Punkt 6</Article>
	

	Resolutsiooni ettepanek
	Muudatusettepanek

	6.	palub veel kord, et Euroopa Komisjon annaks petitsioonikomisjonile korrapäraselt teavet rikkumismenetluste käigu kohta ning tagaks petitsioonikomisjonile juurdepääsu vajalikule teabele, mis käsitleb petitsioonide alusel algatatud rikkumismenetlusi ja EU Piloti menetlusi; on arvamusel, et suurem läbipaistvus ja korrapärane tagasiside käimasolevate rikkumismenetluste käsitlemise kohta Euroopa Komisjonis oleks komisjoni menetluses olevate petitsioonide järelmeetmetele kasuks; väljendab heameelt Euroopa Komisjoni hiljutise algatuse üle lisada petitsioonid Euroopa Komisjoni rikkumisregistri otsingusüsteemi;
	6.	palub veel kord, et Euroopa Komisjon annaks õiguslikke selgitusi peamiste kriteeriumide kohta, mis on aluseks tema strateegilisele lähenemisviisile ELi õiguse jõustamisel, teavitaks petitsioonikomisjoni korrapäraselt rikkumismenetluste käigust ning tagaks talle juurdepääsu kõigile asjakohastele dokumentidele, mis käsitlevad saadud petitsioonide alusel algatatud EU Piloti ja rikkumismenetlusi ning tehtud seadusandlikke algatusi; on arvamusel, et suurem läbipaistvus ja korrapärane tagasiside käimasolevate rikkumismenetluste käsitlemise kohta Euroopa Komisjonis oleks komisjoni menetluses olevate petitsioonide järelmeetmetele kasuks; väljendab heameelt Euroopa Komisjoni hiljutise algatuse üle lisada petitsioonid Euroopa Komisjoni rikkumisregistri otsingusüsteemi; rõhutab, et on oluline, et komisjon uuriks petitsioone aegsasti, juhtides tähelepanu õiguste rikkumistele, mis mõjutavad paljusid ELi kodanikke ja elanikke, ning konsulteeriks vajaduse korral asjaomase riikliku ombudsmaniga; väljendab muret selle pärast, kuidas komisjon käsitleb mõningaid liikmesriikide vastu algatatud rikkumismenetlusi, sealhulgas menetlusi, mis on seotud paljudes petitsioonides tõstatatud küsimustega; ergutab komisjoni kehtestama kõik vajalikud meetmed, et parandada läbipaistvust ja tõhusust rikkumismenetluste haldamisel, mida kodanikud võivad pidada läbipaistmatuks;


Or. <Original>{EN}en</Original>
</Amend>
<Amend>Muudatusettepanek		<NumAm>6</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 44, 45, 46 ja 47</Compromise>
<DocAmend>Resolutsiooni ettepanek</DocAmend>
<Article>Punkt 8</Article>
	

	Resolutsiooni ettepanek
	Muudatusettepanek

	8.	leiab, et petitsioonikomisjon peaks tegema aktiivsemat koostööd liikmesriikidega, et saaks edasi liikuda nende petitsioonidega, mis eeldavad liikmesriikide ametiasutuste kiiret vastust ja järelmeetmeid;
	8.	rõhutab, et liikmesriikide ja petitsioonikomisjoni vahel on vaja tõhusamat ja aktiivsemat koostööd, et saaks edasi liikuda nende petitsioonidega, mis eeldavad liikmesriikide ametiasutuste kiiret vastust ja järelmeetmeid; tuletab meelde, et liikmesriikide hilinenud reageerimine võib mõjutada kodanike tõstatatud küsimuste õigeaegset lahendamist ja põhjustada negatiivseid tagajärgi liidu õiguse rikkumiste lahendamisel; märgib, et liikmesriigid peaksid tagama petitsioonidele vastamise nõutud kolmekuulise tähtaja jooksul; rõhutab, et parem koordineerimine ja dialoog võimaldaks kodanike murede tõhusamat käsitlemist, hoiaks ära tarbetud viivitused ja suurendaks petitsioonimenetluse tulemuslikkust;


Or. <Original>{EN}en</Original>
</Amend>
<Amend>Muudatusettepanek		<NumAm>7</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 55, 56 ja 57</Compromise>
<DocAmend>Resolutsiooni ettepanek</DocAmend>
<Article>Punkt 16</Article>
	

	Resolutsiooni ettepanek
	Muudatusettepanek

	16.	juhib tähelepanu sellele, et märkimisväärne arv petitsioone on esitatud ja neid on arutatud seoses kodanike murega piirikontrolli taaskehtestamise pärast mõnede liikmesriikide vahel. Petitsioonides on käsitletud probleemi, mis on seotud isikute vaba liikumise piiramisega ELis, aga ka muid aspekte, nagu Schengeni ala laiendamise tugevad ja nõrgad küljed ning Schengeni lepingust väljajäämisega seotud kulud; võtab sellega seoses teadmiseks, et petitsioonikomisjon võttis 27. juunil 2023 vastu lühikese resolutsiooni ettepaneku Schengeni alaga ühinemise kohta ja korraldas 18. juulil 2023 koostöös kodanikuvabaduste, justiits- ja siseasjade komisjoniga avaliku kuulamise Schengeni piiride ning petitsiooni esitajate tõstatatud küsimuste teemal;
	16.	juhib tähelepanu sellele, et märkimisväärne arv petitsioone on esitatud ja neid on arutatud seoses kodanike murega piirikontrolli taaskehtestamise pärast mõnede liikmesriikide vahel. Petitsioonides on käsitletud probleemi, mis on seotud isikute vaba liikumise piiramisega ELis, aga ka muid aspekte, nagu Schengeni ala laiendamise tugevad ja nõrgad küljed ning Schengeni lepingust väljajäämisega seotud kulud; tunnustab petitsioonikomisjoni olulist rolli, eelkõige toimunud mitmekesises tegevuses, Schengeni alaga ühinemist käsitleva lühikese resolutsiooni ettepaneku vastuvõtmisel parlamendikomisjonis 27. juunil 2023 ja sellega seotud parlamendi resolutsiooni vastuvõtmisel, kus väljendati kindlat toetust Schengeni ala laiendamisele ning Rumeenia ja Bulgaaria hõlmamisele sellega, Schengeni piire käsitleva avaliku kuulamise korraldamisel 18. juulil 2023 koostöös kodanikuvabaduste, justiits- ja siseasjade komisjoniga; väljendab heameelt nõukogu ühehäälse otsuse üle mõlema riigi täieliku ühinemise kohta Schengeni alaga alates 1. jaanuarist 2025, mis võimaldab täielikult kasutada ELi ühtse turu põhivabadusi;


Or. <Original>{EN}en</Original>
</Amend>
<Amend>Muudatusettepanek		<NumAm>8</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 61 ja 63</Compromise>
<DocAmend>Resolutsiooni ettepanek</DocAmend>
<Article>Punkt 20</Article>
	

	Resolutsiooni ettepanek
	Muudatusettepanek

	20.	rõhutab, kui tähtis on täita ELi kodanike ootusi seoses keskkonnakaitsega, ning nõuab tungivalt, et Euroopa Komisjon ja liikmesriigid tagaksid selles valdkonnas ELi õigusaktide nõuetekohase rakendamise;
	20.	rõhutab, kui tähtis on täita ELi kodanike ootusi seoses keskkonnakaitsega, ning nõuab tungivalt, et Euroopa Komisjon ja liikmesriigid tagaksid ELi keskkonnaalaste õigusaktide nõuetekohase rakendamise; juhib tähelepanu keskkonnaküsimusi käsitlevatele petitsioonidele, mis kajastavad üldsuse kasvavat muret kliimamuutuste mõju pärast, mistõttu on vaja kehtivate ELi keskkonnaalaste õigusaktide järjepidevat jõustamist nii komisjoni kui ka liikmesriikide poolt;


Or. <Original>{EN}en</Original>
</Amend>
<Amend>Muudatusettepanek		<NumAm>9</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 69 ja 73</Compromise>
<DocAmend>Resolutsiooni ettepanek</DocAmend>
<Article>Punkt 21</Article>
	

	Resolutsiooni ettepanek
	Muudatusettepanek

	21.	rõhutab, et petitsioonikomisjon on andnud olulise panuse puuetega inimeste õiguste kaitsmisse, nagu näitab mitme seda tundlikku teemat käsitleva petitsiooni käsitlemine; tuletab meelde petitsioonikomisjoni 29. novembril 2023. aastal toimunud iga-aastast seminari puuetega inimeste õiguste teemal; tuletab meelde, et seminari esimene osa keskendus sellele, kuidas puuetega inimesed reageerisid hiljutistele kriisidele (energiakulud, sõda, kõrge inflatsioon) ja sellele, kuidas ELi meetmed aitasid neid takistusi ületada, seminari teises osas aga räägiti sellest, kuidas Euroopa institutsioonid on loonud kaasava suhtluse puuetega kodanikega; rõhutab sellega seoses ka asjaolu, et komisjon võttis 29. novembril 2023 vastu kirja vormis arvamuse Euroopa puudega inimese kaardi ja Euroopa puudega inimese parkimiskaardi kasutuselevõtmise kohta;
	21.	rõhutab petitsioonikomisjoni võetud kohustust kaitsta puuetega inimeste õigusi; tuletab meelde petitsioonikomisjoni 29. novembril 2023. aastal toimunud iga-aastast seminari puuetega inimeste õiguste teemal; tuletab meelde, et seminari esimene osa keskendus sellele, kuidas puuetega inimesed reageerisid hiljutistele kriisidele (energiakulud, sõda, kõrge inflatsioon) ja sellele, kuidas ELi meetmed aitasid neid takistusi ületada, seminari teises osas aga räägiti sellest, kuidas Euroopa institutsioonid on loonud kaasava suhtluse puuetega kodanikega; rõhutab sellega seoses ka asjaolu, et komisjon võttis 29. novembril 2023 vastu kirja vormis arvamuse Euroopa puudega inimese kaardi ja Euroopa puudega inimese parkimiskaardi kasutuselevõtmise kohta; kordab, et komisjon peaks tegelema juhtumitega, kus riiklikud ametiasutused keelduvad tunnustamast puuetega inimeste sotsiaalkindlustushüvitiste saamise õigust ja jätavad nad ilma vahenditest, mis on vajalikud nende põhivajaduste katmiseks; rõhutab sellega seoses ka tungivat vajadust Euroopa ligipääsetavuse akti täieliku ja järjepideva ülevõtmise järele ning kutsub liikmesriike üles vältima edasisi viivitusi, mis takistavad puuetega inimeste õigusi; tuletab meelde, et Euroopa ligipääsetavuse akti eesmärk on parandada vähemalt 87 miljoni puudega inimese elu, hõlbustades nende ligipääsu muu hulgas ühistranspordile, pangandusteenustele, arvutitele, teleritele, e-raamatutele ja e-poodidele;


Or. <Original>{EN}en</Original>
</Amend>
<Amend>Muudatusettepanek		<NumAm>10</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 70, 71 ja 75</Compromise>
<DocAmend>Resolutsiooni ettepanek</DocAmend>
<Article>Punkt 22</Article>
	

	Resolutsiooni ettepanek
	Muudatusettepanek

	22.	rõhutab petitsioonikomisjoni erilist kaitserolli ELis ÜRO puuetega inimeste õiguste konventsiooni raames; juhib tähelepanu petitsioonikomisjoni käimasolevale olulisele tööle puuetega inimesi puudutavaid küsimusi käsitlevate petitsioonidega; märgib, et puudeid käsitlevate petitsioonide arv 2023. aastal vähenes veidi, võrreldes eelmiste aastatega, eelkõige 2022. aastaga, kuid rõhutab siiski, et see on 2021. aastaga võrreldes peaaegu kahekordistunud; märgib, et puuetega inimeste põhiprobleemid on endiselt diskrimineerimine ning raskused ligipääsul ühistranspordile ja tööhõivele; juhib tähelepanu sellele, et petitsioonikomisjon pööras erilist tähelepanu nõudmisele, et Euroopa puuetega inimeste põhimääruses tunnustataks autistlike inimeste õigusi; väljendab heameelt lühikese resolutsiooni ettepaneku vastuvõtmise üle autistlike inimeste õiguste ühtlustamise kohta, rõhutades vajadust parandada juurdepääsu diagnoosimisele, tervishoiule, haridusele, tööhõivele, mõistlike abinõude kättesaadavusele ja pakkumisele, õigus- ja teovõimele ning elukestvale toetusele kogukonnas, kultuuris ja spordis;
	22.	lisaks rõhutab, et petitsioonikomisjonil on seoses oma petitsioonide ärakuulamise volitusega ELis eriline kaitseroll ÜRO puuetega inimeste õiguste konventsiooni kontekstis, ning tõstab esile petitsioonikomisjoni käimasolevat olulist tööd puuetega seotud teemasid käsitlevate petitsioonidega; märgib, et puudeid käsitlevate petitsioonide arv 2023. aastal 2022. aastaga võrreldes veidi vähenes, rõhutab aga, et see arv oli 2021. aastaga võrreldes peaaegu kahekordistunud; juhib lisaks tähelepanu sellele, et puuetega inimeste suured probleemid on endiselt diskrimineerimine ning raskused ligipääsul ühistranspordile ja tööhõivele, ning toonitab petitsioonikomisjoni erilist tähelepanu nõudmisele, et Euroopa puuetega inimeste põhimääruses tunnustataks autistlike inimeste õigusi. väljendab heameelt lühikese resolutsiooni ettepaneku vastuvõtmise üle autistlike inimeste õiguste ühtlustamise kohta, rõhutades vajadust parandada juurdepääsu diagnoosimisele, tervishoiule, haridusele, tööhõivele, mõistlike abinõude kättesaadavusele ja pakkumisele, õigus- ja teovõimele ning kogukonna elukestvale toetusele, sealhulgas kultuuri ja spordi valdkonnas; juhib lisaks tähelepanu petitsioonikomisjoni erilisele rollile laste ja nende vanemate õiguste kaitsmisel, tunnistades, et laste õiguste kohta on saadud arvukalt petitsioone, mis nõuavad erilist tähelepanu ja tegutsemist; tuletab sellega seoses meelde ELi põhiõiguste harta sätteid, eelkõige selle artiklit 24 lapse õiguste kohta, mille kohaselt igal lapsel peab olema võimalik säilitada isiklik suhe ja otsene kontakt oma mõlema vanemaga, välja arvatud juhul, kui see on vastuolus lapse huvidega; tuletab samuti uuesti meelde ohtu, et autistlike lastega peredele pakutakse tõendamata, potentsiaalselt kahjulikke ja ebaseaduslikke ravimeetodeid ja sekkumisi, mis võivad põhjustada laste rasket füüsilist väärkohtlemist;


Or. <Original>{EN}en</Original>
</Amend>
<Amend>Muudatusettepanek		<NumAm>11</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 20, 76 ja 78</Compromise>
<DocAmend>Resolutsiooni ettepanek</DocAmend>
<Article>Punkt 23 a (uus)</Article>
	

	Resolutsiooni ettepanek
	Muudatusettepanek

	
	23a.	rõhutab petitsioonikomisjoni olulist tööd töötajate õiguste kaitsmisel; rõhutab, et mitmele selles valdkonnas saadud petitsioonile järgnesid edasised meetmed, näiteks arutelu tähtajaliste lepingute kasutamise üle, samuti tõstab esile petitsiooniks muudetud Euroopa kodanikualgatust „Väärt rõivad, õiglane tasu“, milles keskenduti ülemaailmse rõiva- ja jalatsitööstuse töötajate halvale olukorrale, ning parlamendi suuliselt vastatavat küsimust õpetajate töötingimuste kohta Euroopa Liidus, mille aluseks on samuti selleteemaline petitsioon; kordab, et tähtis on tagada ELis töötajatele õiglased töötingimused ja parem kaitse ning kutsub liikmesriike ja komisjoni üles tulemuslikult tegelema töötajate õiguste ja ametiühingutega seotud petitsioonides tõstatatud probleemidega;


Or. <Original>{EN}en</Original>
</Amend>
<Amend>Muudatusettepanek		<NumAm>12</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanekud 15, 32, 53 ja 86</Compromise>
<DocAmend>Resolutsiooni ettepanek</DocAmend>
<Article>Punkt 26 a (uus)</Article>
	

	Resolutsiooni ettepanek
	Muudatusettepanek

	
	26a.	tuletab meelde petitsioonikomisjoni Euroopa mõõdet ja asjaolu, et kõigi 27 liikmesriigi kodanikud võivad selle poole pöörduda küsimustes, mis kuuluvad ELi tegevusvaldkonda; on veendunud, et komiteel on eriline kohustus seda Euroopa mõõdet kaitsta ja näidata kodanikele Euroopa ühtsuse ja integratsiooni lisaväärtust ning jätkata ELi õiguse rikkumisega seotud küsimuste käsitlemist ning kehtivate ELi õigusaktide sätete lünkade ja puuduste käsitlemist; on veendunud, et selge riikliku pädevusega petitsioonide õigeaegne vältimine, asjakohasel juhul koos põhjalike selgituste ja juhistega alternatiivsete toimimisviiside kohta, võib soodustada konstruktiivset lähenemist ning kodanike tõhusamat kaasamist, ja on sellega seoses seisukohal, et Euroopa Parlament peaks suurendama pingutusi oma petitsioonikomisjoni rolli ja töö edendamiseks ning suurendama kõigi ELi kodanike teadlikkust võimalusest esitada Euroopa Parlamendile petitsioon; tuletab meelde, et komisjonide koosolekuteks eraldatud piiratud aja tõttu käsitletakse enamikku petitsioone kirjaliku menetluse teel; tuletab sellega seoses meelde, et kõiki saadud petitsioone, sealhulgas rahvusvaheliste küsimuste valdkonnas, tuleks käsitleda vajaliku läbipaistvuse ja erapooletusega; on arvamusel, et petitsioonikomisjonis arutatavate petitsioonide valikul tuleks jälgida saadud petitsioonide geograafilist ja poliitilist tasakaalu; on lisaks veendunud, et geograafilist tasakaalu tuleks taotleda ka parlamendikomisjoni iga-aastaste teabekogumiskülastuste korraldamisel ja kogu seadusandliku ametiaja ulatuses;


Or. <Original>{EN}en</Original>
</Amend>
</RepeatBlock-Amend>

